Omnibus sancte et inviolabilis ecclesie filiis tam futuris quam presentibus notum sit quod ego Galterius de Marinnei et Oggerius et Ansel, fratres mei, dedimus Deo et sancte Marie et monachis de Firmitate quicquid juris habebamus in manso Mainfredi, sine ulla retentione. Mansus iste est in territorio Vaure. Hoc autem laudavit soror nostra Aidelina et maritus ejus Rainerius. Testes Galterii: Hugo de Paluello, Robertus, archipresbiter Cabilonis, Petrus, presbiter de Monte Acuto, Bernardus de Mavillei, Bernardus de Chavennes, Bernardus de Juillei. Testes Ansel et Aideline, sororis ejus, et mariti ejus Rainerii: Petrus, capellanus de Monte Acuto, Philippus, presbiter, Hugo Faber, Guido de Chassengei. Testes Oggerii: Petrus, Cabilonis episcopus, Guillelmus, abbas Firmitatis, Sofridus, monachus Firmitatis, Hugo de Paluello.